kombinácia liekov
Dobrý deň.Chcel by som sa spýtať na interakciu liekov fraxiparin 0,6forte,neurotop 300 2xdenne,a na krvný tlak prestance initio 3,5/2,5 mg., poprípade zmenený po mesiaci fraxiparine za vesel duo 2x denne.Dakujem
Dobrý deň,
ďakujeme za Vašu otázku.
Medzi liekmi Vessel Due a Prestance Initio bolo pozorované vzájomné ovplyvnenie účinku, súbežná liečba môže viesť k významnému zvýšeniu draslíka v sére. Ak je indikované súbežné použitie, majú sa používať opatrne a s častým monitorovaním draslíka v sére. Podobne je to aj pri lieku Fraxiparine s liekom Prestance Initio.
Taktiež súbežným užívaním liekov Prestance Initio a Neurotop dochádza k interakcii klinicky strednej závažnosti, pri ktorej môže dôjsť k zníženiu alebo skráteniu biologického a farmakologického účinku lieku Prestance Initio.
V prípade, že Vám lieky predpísal jeden lekár, je si tejto skutočnosti vedomý, zhodnotil možné riziká a prínos liečby a je potrebné riadiť sa jeho pokynmi. V opačnom prípade je potrebné ho opätovne kontaktovať, on rozhodne o ďalšom postupe.
Prajem pekný zvyšok dňa.
S pozdravom
Mgr. Emma Halás Haluščíková